Anexă

la Decizia nr.\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_

**REGULAMENTUL
Cu privire la aprobarea Regulamentului privind organizarea și funcționare a cimitirelor**

**din municipiul Orhei**

 Cimitirele municipiului Orhei reprezintă o zonă cu spaţii verzi a oraşului şi sunt destinate pentru înhumarea răposaţilor (cimitir public).

 Fiind monumente ale istoriei şi culturii, precum şi sanctuar confesional creştinesc, cimitirele municipiului se află în atenţia permanentă a Consiliului municipal Orhei şi Primăriei municipiului Orhei.

 Prezentul Regulament este elaborat în conformitate cu Hotărîrea Guvernului nr.1072 din 22.10.1998, Legea privind ocrotirea monumentelor nr.1530 din 22.06.1993 şi alte legi ale Republicii Moldova.

 Prezentul regulament este aprobat de Consiliul municipal Orhei şi orice modificare se face numai prin decizia acestuia.

 Regulament reglementează modul înfiinţării, extinderii, închiderii, lichidării şi administrării cimitirelor, precum şi modul rezervării locurilor pentru înmormîntarea şi reînmormîntarea decedaţilor, executării lucrărilor în cimitire.

            Regulamentul apără dreptul fiecărui cetăţean al Republicii Moldova la înmormîntare după obiceiurile poporului său şi la păstrarea mormîntului.

**I.NOȚIUNI DE BAZĂ**

 **Morminte-**groapă săpată în pământ pentru înhumarea celor decedați.
 **Cimitire-**complex sau obiectiv urbanistic , care include locuri (teritorii) pentru înhumarea celor decedați sau a rămășițelor acestora .

 **Locuri de înhumare-**terenuri atribuite în conformitate cu cerințele etice, sanitare și ecologice cu cimitirele construite pe ele pentru înhumarea cadavrelor (osemintelor) celor decedați , înmormîntarea urnelor cu rămășițele răposaților, dar și alte clădiri și construcții, destinate pentru efectuarea înmormîntării celor decedați.

 **Construcții deasupra mormintelor (lespede de mormînt)-** construcții comemorative instalate pe morminte.

 **Cimitir public-**cimitirul destinat pentru înhumarea celor decedați, potrivit voinței rudelor sau la decizia serviciului specializat pentru probleme de înmormîntare, aflat în subordinea Primăria municipiului Orhei.

 **Înhumare-**înmormîntarea cadavrului (osemintelor, rămășițelor) celui decedat (îngropare în mormînt).

 **Funerarii-**ceremionia de înhumare a decedatului, osemintelor sau rămășițelor.

 **Serviciul specializat pentru probeme de înmormîntare**-întreprinderea , care prestează servicii de înhumare a celor decedați .

 **Memorial-**construcție arhitectuară , destinată imortalizării memoriei celor decedați (răposați).

 **Morminte militare–**morminte ale militarilor, cetățenilor chemați la concentrare, colaboratorilor de interne,participanților de război , veteranilor serviciului militar decedați.

**II. DISPOZIȚII GENERALE**

  1.În municipiul Orhei, cimitirele se află în subordinea administraţiei publice locale. Înmormîntările şi reînmormîntările se efectuează numai în baza prezentului Regulament.

           2.Înfiinţarea, extinderea şi administrarea cimitirelor se realziează prin deciziile Consiliului municipal Orhei conform actelor legislative şi normative în vigoare şi prezentului Regulament.

 3.Înmormântările şi lucrările aferente, construcţiile monumentelor, cavourilor etc. se efectuează conform legislaţiei în vigoare şi prezentului regulament.

 4.Cimitirele existente sunt supuse din punct de vedere urbanistic sanitar şi edilitar prevederilor legale.

           5. Lotul de pămînt pentru cimitire de înmormîntare tradiţională se repartizează în conformitate cu planurile urbanistice generale, aprobate conform Normelor şi regulamentelor de construcţie, reieşind din calculul 0,24 ha pentru 1000 locuitori.

           6. Pentru cîteva localităţi apropiate, din componenţa unei primării şi cu numărul de locuitori mai puţin de 1000 poate fi repartizat un lot de pămînt comun.

 7.Înființarea unor noi cimitire se efectuează prin decizia Consiliului municipal Orhei .

           8. Fiecare cimitir permanent trebuie să dispună de un teren liber destinat înmormîntărilor, reieşind din calculul 0,06 ha pentru 1000 locuitori.

           9. Zona de protecţie sanitară de la cimitir pînă la marginea zonei populate trebuie să fie determinată conform normativelor tehnice de planificare urbanistică.

           10. După închiderea cimitirului, la expirarea a 15 ani de la ultima înmormîntare, lăţimea zonei de protecţie sanitară poate fi redusă pînă la 100 m.

            11.În cazul în care cimitirul este situat mai sus de cursul apelor subterane, de unde îşi au izvorul fîntînile, rezervoarele şi alte instalaţii de alimentare descentralizată cu apă a localităţilor rurale, şi în caz de argumentare sanitaro-igienică, zona de protecţie sanitară poate fi majorată pînă la 500 m, iar în cazul în care cimitirul este situat mai jos de cursul apelor subterane - redusă pînă la 100 m.

           12. Pe terenul zonei de protecţie sanitară se interzice construcţia a orice obiecte.

            13. Pe terenul cimitirului nu se permite construcţia apeductului pentru apă potabilă. Cimitirul trebuie să dispună de apeduct numai pentru scopurile de stropire.

            14. Nu se permite consturcţia cimitirelor pe terenurile:

           14.1zonei de protecţie sanitară a izvoarelor de aprovizionare cu apă, izvoarelor minerale şi zonei de protecţie sanitară a staţiunii climaterice:

            14.2cu roci, la suprafaţa cărora există multe crăpături mari şi pe locuri unde există roci acvifere;

            14.3pe malurile rîurilor, care sînt utilizate de către populaţie pentru diferite scopuri.

            15. Lotul de pămînt pentru cimitire trebuie să corespundă următoarelor cerinţe:

            15.1 să aibă înclinare în partea opusă localităţii, bazinelor deschise de apă, utilizate în scopuri de gospodărire;

            15.2să nu fie supusă alunecărilor şi prăbuşirii;

            15.3să nu fie inundate în caz de revărsări;

            15.4nivelul maxim al apelor subterane trebuie să fie la o adîncime nu mai puţin de 2 m de la suprafaţă;

            15.5să dispună de sol uscat poros, care asigură pătrunderea suficientă a aerului şi uscare rapidă;

           15.6 să dispună de accese cuvenite amenajate şi înverzite.

           **16.**În cazul lipsei lotului de pămînt ce corespunde acestor cerinţe, terenul repartizat pentru cimitir trebuie să fie asigurat cu drenaj.

           17. Fiecare parte componentă a cultului (comunităţile religioase, mănăstirile) recunoscut de stat în modul stabilit are dreptul de a avea la cimitir un sector separat pentru înmormîntarea credincioşilor săi, care este întreţinut de sine stătător sau în comun cu alte comunităţi. Regulile de funcţionare a acestora se stabilesc de către organul central al cultului respectiv, cu respectarea cerinţelor prezentului Regulament.

            18.Transmiterea sectorului separat se efectuează conform actului de inventariere întocmit de către comisia instituită din reprezentanţii administraţiei cimitirului şi comunităţii religioase, coordonat cu organul central al cultului respectiv şi aprobat de către organul administraţiei publice locale. La act se anexează registrul inmormîntărilor şi al instalaţiilor la morminte.

          19. La propunerile comunităţilor religioase înregistrate pe teritoriul localităţii, pe terenul cimitirelor se admite construcţia unor obiecte de cult din contul acestora şi altor sponsori, cu acordul Primăriei municipiului Orhei.

          20. Administraţia cimitirului întocmeşte evidenţa analitică şi grafică a mormintelor decedaţilor.

          21.Terenul fiecărui cimitir nou şi al celui ce se reconstruieşte se sistematizează şi se împarte în cartiere şi rînduri cu alei de acces în baza documentaţiei de proiect, elaborate şi aprobate în modul stabilit.

           22.Rîndurile şi locurile de înmormîntare se numerotează pentru uşurarea identificării.

           23.Locurile în interiorul cartierelor pot fi revăzute.

           24.În cimitire se creează zone amenajate de protecţie sanitară în conformitate cu cerinţele actelor normative în vigoare.

          25.Controlul asupra stării sanitare a cimitirelor se înfăptuieşte de către Centrul igienă şi epidemiologie.

         26.Exploatarea şi întreţinerea cimitirelor, inclusiv celor memoriale militare se finanţează din contul bugetelor locale (comunităţilor religioase) şi veniturilor de la prestarea serviciilor funerare.

         27.Cheltuielile necesare pentru înmormîntarea și întreținerea mormintelor ostașilor, cetățeni ai altor țări , căzuți pe teritoriul Republicii Moldova , precum și a persoanelor străine fără loc de trai, decedate, însă identificate sînt suportate de statele respective, prin intermediul reprezentanților diplomatici, în cazxul în care între acste state există acordul respectiv.

 28.În alte cazuri, cheltuielile neecsare pentru înmormîntarea și întreținerea mormintelor persoanelor decedate fără loc de trai (ori ne identificate) sînt suportate de către Primăria municipiului Orhei.

**III. ADMINISTRAȚIA CIMITIRULUI**

 29.Să întrețină în stare cuvenită morminte și monumentele de valoare cultural-istorică, mormintele colective ale eroilor, monumentele și mormintele aflate sub protecția statutului.

 30.Să efectueze activități de evidență a mormintelor , inclusiv perfectarea și eliberarea în modul stabilit a actelor necesare înhumării.

 31.Să efectueze delimitarea terenurilor pentru înhumarea pe teritoriul cimitirului public.

 32.Să înregistreze fiecare mormînt într-un registru de formă stabilită cu indicarea cartierului și a numărului locului de înhumare.

 33.Să asigure îndeplinirea calitativă a lucrărilor în conformitate cu cerințele sanitare și ecologice, precum și cu regulile de întreținere a locurilor de înhumare , normele stabilite de legislația în vigoare.

 34.Să respecte cerințele legislației RM cu privire la protecția mediului și securitatea lucrărilor.

 35.La înmormîntare să respecte normele stabilite de delimitare a terenurilor pentru înhumare.

 36.Să efectueze înhumarea celor decedați în locurile stabilite , ținînd cont de regulile de înhumare și normele de înmormîntare, stabilite de legislație , inclusiv în ceea ce ține de pregătirea mormîntului și instalarea lespezii de mormînt.

 37.Să aprobe efectuarea controlului asupra instalării monumentelor , construcțiilor deasuprea mormintelor (lespezilor de mormînt) în limitele mormintelor de către serviciile specializate pentru probleme de înmormîntare și alte persoane, prin oferirea acordului în scris de către administrația cimitirului.

 38.Să asigure efectuarea controlului asupra neadmiterii amenajării mormintelor în spațiile dintre morminte, la marginile de drum , pe teritoriul spațiilor verzi.

 39.Să coordoneze schițele de monumente și lespede de mormînt executate în modul individual, prin oferirea acordului în scris a administrației cimitirului.

 40.Să efectueze construcția cavourilor pentru mormintele familiare pe terenurile atribuite sau în zonele ale cimitirului rezervat de cetățeni în baza contractelor respective.

 41.Să efectueze controlul asupra neadmiterii înhumărilor neautorizate pe teritoriul cimitirului public.

 42.Să avertizeze în scris persoana legală în cazul în care mormîntul nu este îngrijit în modul corespunzător să instaleze pe acesta o placă privind necesitatea de aducere în ordine a mormîntului.

 43.Defrișarea copacilor vor fi efectuate potrivit proiectului de extindere a cimitirului și aleelor în baza Deciziei Consiliului municipal Orhei , și a organelor competente în conformitate cu legislația Republicii Moldova.

 44.Să presteze servicii contracplată cetățenilor , întreprinderilor și organizațiilor , inclusiv servicii de îngrijire a mormintelor , instalarea a lespezilor de mormînt și îngrijirea lor, servicii de transport , servicii de săpare a gropilor în baza tarifelor aprobate de Consiliul municipal Orhei .

**IV. REZERVAREA LOCURILOR PENTRU ÎNMORMÎNTARE**

           45. Locurile de înmormîntare din cimitire pot fi rezervate pe termen nelimitat.

           46. Tarifele pentru rezervare, precum şi pentru alte servicii funerare se aprobă de către Consiliul municipal Orhei.

            47. Contractul privind rezervarea se încheie de către administraţia cimitirelor la cererea personală a cetăţenilor ce doresc să rezerveze locuri.

            48. Unei familii i se poate rezerva nu mai mult de trei locuri de înmormîntare, cu recomandarea de a construi un cavou. În aceste locuri (cavou) pot fi înmormîntaţi titularul rezervării, soţul (soţia), precum şi rudele apropiate. Ele pot fi transmise numai prin moştenire sau donaţie.

           49. Dobîndirea locurilor de înmormîntare prin succesiune sînt scutite de plata tarifelor pentru rezervare.

           50. Rezervarea încetează:

           50.1 în cazul în care locul rezervat e lăsat în părăsire (se consideră părăsite locurile rezervate unde nu există nici un semn funerar (cruce, gard, candelă, plantaţii, alte instalaţii) şi dacă timp de 3 ani de la preavizul în scris, cu confirmare de primire, titularul rezervării nu se prezintă la administraţia cimitirului;

          50.2la prezentarea de către titularul rezervării a refuzului în scris;

          50.3 în caz de neachitare a plăţii pentru rezevare în termen de \_\_\_\_\_\_\_\_;

          50.4 în cazul în care rezervantul locului a decedat şi a fost înmormîntat la alt cimitir (la prezentarea documentelor respective de confirmare a decesului şi înmormîntării acestuia).

**V. ÎNMORMÎNTĂRILE ȘI REÎNHUMĂRILE**

 51.Înhumările pot fi provizorii sau pe termen nelimitat.

 52.Înhumările provizorii se efectuează în parcele speciale, destinate înmormântărilor provizorii.

 53.Înhumările provizorii pot fi efectuate în cazurile în care transportarea răposatului este interzisă de organele medico-sanitare sau în cazurile în care cei care înmormântează îşi asumă obligaţiunea de a transfera osemintele în alt cimitir sau în alt loc destinat înmormântării pe termen nelimitat.

 54.Înmormîntările se efectuează numai pe baza adeverinţei de deces eliberată de secţia actelor stării civile, care a înregistrat decesul în localităţile urbane şi de către primării - în localităţile rurale.

 55. Înhumarea celor decedaţi în alte localităţi se efectuează pe baza autorizaţiilor sanitare de transport.

 56. Depunerea decedaţilor la capelă (biserică) se face pînă la 72 ore din momentul decesului, numai cu autorizaţia organului sanitar competent, eliberată pe baza certificatului de îmbălsămare şi cu plata tarifelor aprobate.

 57.Deschiderea mormintelor sau exhumarea se permite numai de la 1 noiembrie până la 31 martie şi nu mai devreme de 7 ani de la înhumare. Acest act se efectuează în conformitate cu cerinţele organelor medico-sanitare, în prezenţa rudelor sau a reprezentantului lor, care acţionează în bază de procură şi a reprezentantului administraţiei cimitirului. Deschiderea mormântului şi exhumarea se consemnează într-un proces-verbal, cu anexarea acestuia în registrul cimitirului.

 58.În cazurile prevăzute de lege, deschiderea mormântului sau exhumarea se efectuează în conformitate cu cerinţele organelor medico-sanitare, conform deciziei organelor respective, în prezenţa reprezentantului lor oficial, a rudelor sau a reprezentantului lor care acţionează în bază de procură şi a reprezentantului administraţiei cimitirului. Extrasul din procesul-verbal se anexează în registrul cimitirului.

 59.Înmormântarea celor căzuţi pentru patrie se efectuează cu consimțământul rudelor, în locurile determinate de Primăria municipiului Orhei şi din mijloacele financiare ale bugetului municipal.

 60.Cetăţenii altor ţări, căzuţi în lupte pe teritoriul Moldovei, se înmormântează pe contul rudelor sau reprezentanţilor diplomatici ai acestor state sau conform unei decizii speciale a Primăriei municipiului Orhei, cu consimțământul rudelor sau reprezentanţilor diplomatici, în locul special destinat şi din contul mijloacelor financiare ale bugetului municipal.

 61.Pentru fiecare înmormîntare se repartizează un lot de pămînt cu suprafaţa de 3,8 m2. Intervalele între părţile lungi şi scurte ale mormintelor constituie nu mai puţin de 0,5 şi 0,5 m respectiv.

 62.Lungimea mormîntului nu poate fi mai mică de 2 m, lăţimea - 1 m, adîncimea - 1,5, ţinînd cont de condiţiile climaterice ale solului.

 63.Pentru înmormîntarea copiilor decedaţi dimensiunile mormîntului pot fi respectiv micşorate.

  64.Locurile pentru reînmormîntarea osemintelor vor avea dimensiuni de 1x1 m.

   65.De la fundul gropii de înmormîntare pînă la nivelul apelor subterane e necesar să fie nu mai puţin de 0,5 m.

 66.Asupra fiecărei gropi trebuie să fie un mormînt cu înălţimea de 0,5 m de la suprafaţa pămîntului sau o placă de mormînt. Mormîntul trebuie să acopere marginile gropii pentru a exclude pătrunderea apelor superficiale.

 67.În cazul în care se dispun cercetări, de către organele împuternicite, cu privire la cazurile decesului, înmormîntarea se efectuează numai pe baza dispoziţiilor date de organele respective.

 68.Înmormîntarea decedaţilor aduşi din alte localităţi se efectuează pe baza certificatului de la centrul de medicină preventivă teritorial (la locul decesului) şi adeverinţei de deces.

 69.Pentru transportarea decedatului de la locul decedării la locul înmormîntării în altă localitate e necesar de a obţine un certificat-permis de transportare de la centrul de medicină preventivă teritorial (de la locul decesului) şi prezentarea concluziei de la instituţia de tratare despre motivul decesului.

 70.Înainte de transportare decedatul trebuie să fie înbălsămat pentru păstrare îndelungată. În acest caz din momentul decedării pînă la înmormîntare va trece nu mai mult de cinci zile.

 71.În cazul transportării decedatului din motivul unor boli contagioase nu se permite deschiderea sicriului.

 72.Înmormîntările se pot efectua direct sau prin depunerea prealabilă a decedaţilor la biserică (capelă).

 73.Modul de înmormîntare a decedaţilor de boli contagioase convenţionale se determină de centrul de medicină preventivă teritorial.

 74.Înmormîntările se efectuează în gropi simple, gropi zidite şi cavouri.

 75.Înmormîntarea în locurile rezervate se efectuează în modul stabilit prin schema generală de sistematizare a fiecărui cimitir.

 76.La dorinţa rudelor reînmormîntarea osemintelor se admite cu avizul centrului de medicină preventivă teritorial.

 77.Se recomandă efectuarea exhumării osemintelor din mormînt, în perioada rece a anului, ziua, în prezenţa reprezentanţilor Primăriei municipiului Orhei şi centrului de medicină preventivă teritorial .

 78.Deschiderea mormintelor se permite, indiferent de data înmormîntării, în cazul unei urmăriri penale numai pe baza autorizaţiei eliberate de judecătorul de instrucţie şi cu înştiinţarea unui reprezentant al familiei decedatului, la data fixată de aceste organe.

 79.Deschiderea mormintelor şi reînmormîntările se efectuează în mod obligatoriu în prezenţa rudelor de gradul întîţ sau a unui împuternicit prin procură specială de către familia decedatului şi sub supravegherea lucrătorului responsabil alcimitirului, iar operaţiunile se consemnează în registrul de înmormîntări în care semnează ambele părţi.

 80.Înmormîntarea decedaţilor pentru Patrie se efectuează cu consimţămîntul rudelor în cimitirele comemorativ-militare, iar în lipsa acestora, în locurile, determinate de către Primăria municipiului Orhei în cimitirele existente din contul bugetelor locale.

**VI.EFECTUAREA LUCRĂRILOR ÎN CIMITIRE**

 81.Construcţia cavourilor şi monumentelor cu înălţimea pînă la 1,75 m se permite de către administraţia cimitirelor sau altor organe care administrează cimitirele.

 82.Construcţia monumentelor care depăşesc înălţimea de 1,75 m poate fi efectuată numai cu autorizaţia organelor de arhitectură a Primăriei municipiului Orhei.

 83.Împrejmuirile cimitirelor se efectuează în baza proiectului aprobat.

 84.Împrejmuirile mormintelor se efectuează conform prevederilor proiectului de construcţie şi cu acordul în scris al administraţiei cimitirului.

 85.Pe locurile rezervate în cimitire se permite construcţia cavourilor cu 1-3 niveluri.

 86.Lucrările se efectuează în limita lotului rezervat, de către atelierele autorizate, atelierele administraţiei cimitirelor sau cu forţele proprii ale rezervatorilor.

 87.La cererea beneficiarului, rudelor persoanelor înmormîntare, administrația cimitirului acordă, în bază contractuală, servicii de întreținere , amenajare și salubrizare anuală a mormitelor. Tariful acestor servicii se stabilește de către Consiliul municipal Orhei .

**VII.ÎNCHIDEREA ȘI LICHIDAREA CIMITIRELOR**

 88.Cimitirele, care sînt inutilizabile pentru înmormîntare (nu corespund cerinţelor sanitare, în care nu sînt locuri pentru înmormîntări, înmormîntările se efectuează foarte rar şi alte cauze), se închid prin hotărîrea organului administraţiei publice locale cu acordul comunităţii religioase locale şi centrul de medicină preventivă teritorial. Despre închiderea cimitirului se publică în presa locală.

 89.În cazul în care în cimitir nu sînt locuri pentru noi înmormîntări, dar sînt locuri în morminte familiale, se permite închiderea parţială a cimitirului.

 90.Folosirea cimitirului închis sau a unui sector al cimitirului activ pentru înmormîntare repetată se permite numai peste 15 ani după ultima înmormîntare (perioada cimitirului) pe locurile neîngrijite, părăsite.

 91.În unele cazuri, în care cimitirul este amplasat în condiţii de sol favorabil, acest termen poate fi redus pînă la 10 ani, cu acordul centrului de medicină preventivă teritorial.

 92.Cimitirele şi locurile de înmormîntare ce nu funcţionează, precum şi locurile de înmormîntare a militarilor-participanţi la diverse acţiuni militare sînt monumente ale cultului şi istoriei.

 93.Pe teritoriul acestor cimitire se interzice construcţia diverselor clădiri sau edificii ce nu ţin de funcţionarea lor.

94. Mormintele şi monumentele declarate Patrimoniu Naţional, obiectele de artă sau de istorie şi cultură pot fi demolate, transferate, modificate cu autorizaţia Primăriei municipiului Orhei.

95. Întreţinerea cimitirelor închise integral sau parţial se înfăptuieşte conform prezentului Regulament.

96. În cazurile excepţionale provocate de fenomene naturale (alunecări, inundări etc.) cimitirul care nu funcţionează poate fi lichidat sau transmutat în alt loc prin hotărîrea Primăriei municipiului Orhei.

97.Despre hotărîrea adoptată se publică în presa locală cu un an înainte.

98. În această perioadă persoanele interesate pot să mute osemintele şi instalaţiile funerare la alt cimitir din contul mijloacelor financiare prevăzute pentru construcţia cimitirului nou.

99.Strămutarea osemintelor se efectuează respectînd cerinţele compartimentului IV al prezentului Regulament.

**VIII. Dispoziţii finale**

100. Regimul de lucru al cimitirelor pentru vizitatori se permite în modul următor:

* de la 01 octombrie-31 martie într orele 8.00-17.00
* de la 01 aprilie-30 septembrie între orele 7.00-22.00

101. Organele ce se ocupă de exploatarea cimitirelor sînt obligate să întreţină cimitirele, precum şi clădirile, construcţiile funerare, monumentele aflate pe teritoriul lor, în stare tehnico-sanitară cuvenită şi paza acestora.

102.Pe teritoriul cimitirului fără permisiunea administrației cimitirului se interzice :

-circulația unităților de transport;

-circulația în afara aleilor;

-orice acțiune asupra florei, faunei sau mormintelor și monumentelor străine;
afișarea reclamelor sau materialelor informative în afara locurilor special destinate.

103.Nerespectarea prevederilor prezentului Regulament atrage după sine responsabilitatea conform legislaţiei în vigoare.